Moe A, Ingstad K, Brataas HV. Patient influence in home-based reablement for older persons: qualitative research. BMC Health Services Research. BMC series – open, inclusive and trusted2017. <https://doi.org/10.1186/s12913-017-2715-0>

# <https://bmchealthservres.biomedcentral.com/articles/10.1186/s12913-017-2715-0>

# Patient influence in Home-based Reablement for Older Persons: Qualitative Research

## Sammendrag

**Bakgrunn**

Hverdagsrehabilitering er et tilbud til hjemmeboende eldre. Tilbudet skal være personsentrert i både informasjons-fasen, i kartlegging og målsettingssamtale. Hensikten med denne studien var å få kunnskap om samtaleprosessen og pasientens innflytelsen i formulering av pasientens egne mål. Studien hadde to forskningsspørsmål: Hvordan kan samtaleprosessen, samtalestruktur og prosess vises i interaksjonen gjennom samtalen om mål for hverdagsrehabilitering for eldre? Hvordan kan helsearbeideres kommunikasjonsferdigheter influere på pasientens deltakelse i samtalen om hverdagsliv og mål for hverdagsrehabilitering?

**Metode**

Studien var en kvalitativ feltstudie som utforsket åtte caser med naturlig samtale mellom pasienter og helsepersonell i rehabiliteringsteam. Pasientene var i alderen 67-90 år gamle. Hverdagsrehabiliteringsteamet besto av ergoterapeut, fysioterapeut, sykepleier og helsefagarbeidere. Data ble samlet inn med lydopptak av samtalene. Transkribert tekst ble analysert for samtaletema og kommunikasjonsmønstre slik de fremkom i hovedtemaene.

**Resultat**

Pasientdeltakelsen varierte med ulik profesjonell lederskap, og ulik kommunikasjon i informasjon, kartlegging og målrettingsprosessen. I sin helhet besto samtalene hovedsakelig av tre deler. Den første delen var "Introduksjon til programmet." Hoveddelen av samtalen handlet om kartlegging; "Varierende pasientdeltakelse når man diskuterer hverdagen". Den siste delen handlet om målsetting; "Rehabiliteringsmål".

**Konklusjon**

Hverdagsrehabilitering krever kommunikasjonsferdigheter som oppmuntrer brukere til deltakelse, kartlegging av ressurser og behov, og som fører til formulering av mål. Profesjonelle helsearbeidere må mestre å integrere to intensjoner: Den ene er målrettet og person-sentrert kommunikasjon som krever kommunikasjonsferdigheter og ledelsesevne i kommunikasjon. Den andre er å fremme pasientens innflytelse i målstillingssamtalen. Kvaliteten på slike samtaler er kompleks og krever evnen til å anvende integrert kunnskap, ferdigheter og holdninger som passer til kommunikasjonssituasjoner.